Ɛla ḥsab n Michel Rémond : « Deg tazwara n lqaren wis XII, ungal lmeɛna-s tutlayt tafessast, mgal n tlatinit. S waya i d-yusa unamek wis sin n wungal belli d tutlayt tushilt i ttmeslayen yemdanen merra d tasuqilt neɣ d asismel n uḍris s tlatinit aneggal (romancier), d amyag lmeɛna-s « ḥku-d » s tefransist. Tikwal amyaru yessemras di lḥala-agi tiḥkayin n tsekla taqburt am wumyiten. Awal ungal yuɣal wessiɛ, yejmeɛ-d akk tiḥkayin yemxalafen ».6 Ayen i d-yenna yettwekkid-d belli ungal d yiwet n teḥkayt icudden aṭas ɣer tilawt, aya yessebbgen-itid mi i d-yenna belli ungal yettas-d s tutlayt tafessast yezmer ad yefhem yal yiwen, akken i dyettwekkid diɣ belli amyaru d amesnulfu ɣes ma yettuɣal tikwal ɣer teḥkayin n tsekla tiqburin, iwakken ad as-ilint d ul n teḥkayt.